CELEX: 32022D0774
Language: sl
Date: 2022-04-13 00:00:00
Title: Sklep Komisije (EU) 2022/774 z dne 13. aprila 2022 o skladnosti ciljev uspešnosti, vključenih v osnutek načrta izvedbe, ki ga je Avstrija predložila v skladu z Uredbo (ES) št. 549/2004 Evropskega parlamenta in Sveta, z vseevropskimi cilji uspešnosti za tretje referenčno obdobje (notificirano pod dokumentarno številko C(2022) 2297) (Besedilo v nemškem jeziku je edino verodostojno) (Besedilo velja za EGP)

18.5.2022   
               
               
                  SL
               
               
                  Uradni list Evropske unije
               
               
                  L 139/162
               
            
         SKLEP KOMISIJE (EU) 2022/774
         z dne 13. aprila 2022
         o skladnosti ciljev uspešnosti, vključenih v osnutek načrta izvedbe, ki ga je Avstrija predložila v skladu z Uredbo (ES) št. 549/2004 Evropskega parlamenta in Sveta, z vseevropskimi cilji uspešnosti za tretje referenčno obdobje
         
            
               (notificirano pod dokumentarno številko C(2022) 2297)
            
         
         (Besedilo v nemškem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (1) ter zlasti člena 11(3), točka (c), prvi odstavek, Uredbe,
         ob upoštevanju Izvedbene uredbe Komisije (EU) 2019/317 z dne 11. februarja 2019 o določitvi načrta izvedbe in ureditve pristojbin na enotnem evropskem nebu (2) ter zlasti člena 14(2) Uredbe,
         ob upoštevanju naslednjega:
         
            SPLOŠNE UGOTOVITVE
         
         
                     (1)
                  
                  
                     V skladu s členom 11 Uredbe (ES) št. 549/2004 je treba vzpostaviti načrt izvedbe za navigacijske službe zračnega prometa in funkcije omrežja. Poleg tega morajo države članice v skladu s členom 10 Izvedbene uredbe Komisije (EU) 2019/317 na nacionalni ravni ali na ravni funkcionalnih blokov zračnega prostora za vsako referenčno obdobje načrta izvedbe za navigacijske službe zračnega prometa in funkcije omrežja pripraviti zavezujoče cilje uspešnosti. Ti cilji uspešnosti morajo biti skladni z vseevropskimi cilji, ki jih je Komisija sprejela za zadevno referenčno obdobje. Komisija mora oceniti, ali so predlagani cilji uspešnosti iz osnutkov načrtov izvedbe, ki so jih pripravile države članice, skladni z vseevropskimi cilji uspešnosti na podlagi meril za ocenjevanje iz Priloge IV k Izvedbeni uredbi (EU) 2019/317.
                  
               
                     (2)
                  
                  
                     Izbruh pandemije COVID-19 je od prvega četrtletja koledarskega leta 2020 močno vplival na sektor zračnega prometa in znatno zmanjšal obseg zračnega prometa v primerjavi z ravnmi pred pandemijo zaradi ukrepov, ki so jih države članice in tretje države sprejele za zajezitev pandemije.
                  
               
                     (3)
                  
                  
                     Vseevropski cilji uspešnosti za tretje referenčno obdobje so bili prvotno določeni v Izvedbenem sklepu Komisije (EU) 2019/903 (3). Ker so bili vseevropski cilji uspešnosti in osnutki načrtov izvedbe za tretje referenčno obdobje, ki so jih države članice nato predložile, pripravljeni pred izbruhom pandemije COVID-19, v njih ni bilo mogoče upoštevati posledično znatno spremenjenih okoliščin za zračni promet.
                  
               
                     (4)
                  
                  
                     V odziv na vpliv pandemije COVID-19 na izvajanje navigacijskih služb zračnega prometa so bili v Izvedbeni uredbi Komisije (EU) 2020/1627 (4) določeni izredni ukrepi za tretje referenčno obdobje, ki odstopajo od določb Izvedbene uredbe (EU) 2019/317. V skladu s členom 2(1) Izvedbene uredbe (EU) 2020/1627 je Komisija 2. junija 2021 sprejela Izvedbeni sklep (EU) 2021/891 (5) o določitvi revidiranih vseevropskih ciljev uspešnosti za tretje referenčno obdobje.
                  
               
                     (5)
                  
                  
                     Komisija ugotavlja, da naj bi po srednji napovedi prometa službe Eurocontrola za statistiko in napovedi (STATFOR) iz oktobra 2021 zračni promet na ravni Unije v letu 2023 dosegel ravni pred pandemijo in jih leta 2024 presegel. Vendar je stopnja negotovosti glede razvoja prometa še posebej visoka zaradi tveganj, povezanih z razvojem epidemioloških razmer v zvezi s COVID-19. Komisija tudi ugotavlja, da bo po pričakovanjih okrevanje prometa v državah članicah neenakomerno.
                  
               
                     (6)
                  
                  
                     Vse države članice so pripravile in sprejele osnutke načrtov izvedbe, ki vsebujejo revidirane lokalne cilje uspešnosti za tretje referenčno obdobje, ki so bili Komisiji predloženi v oceno do 1. oktobra 2021. Po preverjanju popolnosti navedenih osnutkov načrtov izvedbe je Komisija od držav članic zahtevala, naj do 17. novembra 2021 predložijo posodobljene osnutke načrtov izvedbe. Ocena Komisije iz tega sklepa temelji na posodobljenem osnutku načrta izvedbe, ki ga je predložila Avstrija.
                  
               
                     (7)
                  
                  
                     Organ za oceno uspešnosti, ki Komisiji pomaga pri izvajanju načrta izvedbe v skladu s členom 11(2) Uredbe (ES) št. 549/2004, je Komisiji predložil poročilo z nasveti glede ocene osnutkov načrtov izvedbe za tretje referenčno obdobje.
                  
               
                     (8)
                  
                  
                     V skladu s členom 14(1) Izvedbene uredbe (EU) 2019/317 je Komisija ocenila skladnost lokalnih ciljev uspešnosti, ki jih je predlagala Avstrija, na podlagi meril za ocenjevanje iz točke 1 Priloge IV k navedeni izvedbeni uredbi in ob upoštevanju lokalnih okoliščin. Komisija je za vsako ključno področje uspešnosti in z njim povezane cilje uspešnosti oceno dopolnila s pregledom osnutka načrta izvedbe glede elementov iz točke 2 Priloge IV k navedeni izvedbeni uredbi.
                  
               
            OCENA KOMISIJE
         
         
            Ocena osnutkov ciljev uspešnosti na ključnem področju uspešnosti glede varnosti
         
         
                     (9)
                  
                  
                     Kar zadeva ključno področje uspešnosti glede varnosti, je Komisija na podlagi merila iz točke 1.1 Priloge IV k Izvedbeni uredbi (EU) 2019/317 ocenila skladnost ciljev, ki jih je predložila Avstrija glede učinkovitosti upravljanja varnosti izvajalcev navigacijskih služb zračnega prometa. Navedena ocena je bila izvedena ob upoštevanju lokalnih okoliščin in dopolnjena s pregledom ukrepov, načrtovanih za doseganje varnostnih ciljev glede elementov iz točke 2.1(a) Priloge IV k Izvedbeni uredbi (EU) 2019/317.
                  
               
                     (10)
                  
                  
                     Osnutki ciljev uspešnosti na ključnem področju uspešnosti glede varnosti, ki jih je predlagala Avstrija glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so:
                     
                                 
                                    Avstrija
                                 
                              
                              
                                 
                                    Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D
                                 
                              
                           
                                 
                                    Zadevni izvajalec navigacijskih služb zračnega prometa
                                 
                              
                              
                                 
                                    Cilj upravljanja varnosti
                                 
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 Austro Control
                              
                              
                                 Varnostna politika in cilji
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Obvladovanje varnostnega tveganja
                              
                              
                                 C
                              
                              
                                 C
                              
                              
                                 C
                              
                              
                                 
                                    D
                                 
                              
                           
                                 Zagotavljanje varnosti
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Spodbujanje varnosti
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Kultura varnosti
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
               
                     (11)
                  
                  
                     Komisija je ugotovila, da so osnutki varnostnih ciljev, ki jih je Avstrija predlagala za izvajalca navigacijskih služb zračnega prometa (Austro Control), enaki vseevropskim varnostnim ciljem za koledarsko leto 2024.
                  
               
                     (12)
                  
                  
                     Komisija ugotavlja, da osnutek načrta izvedbe, ki ga je predložila Avstrija, določa ukrepe za Austro Control za doseganje lokalnih varnostnih ciljev, kot so naložbe v vire na področju „obvladovanja varnostnega tveganja“, okrepljeno čezmejno sodelovanje na področju varnosti z uporabo anket ter usposabljanje in ozaveščanje na področju „kulture varnosti“.
                  
               
                     (13)
                  
                  
                     Na podlagi ugotovitev iz uvodnih izjav (11) in (12) ter ob upoštevanju, da je treba vseevropske cilje uspešnosti glede varnosti iz Izvedbenega sklepa (EU) 2021/891 doseči do zadnjega leta tretjega referenčnega obdobja, tj. do leta 2024, bi bilo treba osnutke ciljev, vključene v osnutek avstrijskega načrta izvedbe, oceniti kot skladne z vseevropskimi cilji uspešnosti na ključnem področju uspešnosti glede varnosti.
                  
               
            Ocena osnutkov ciljev uspešnosti na ključnem področju uspešnosti glede okolja
         
         
                     (14)
                  
                  
                     Kar zadeva ključno področje uspešnosti glede okolja, je bila na podlagi merila iz točke 1.2 Priloge IV k Izvedbeni uredbi (EU) 2019/317 ocenjena skladnost ciljev, ki jih je predložila Avstrija glede povprečne horizontalne učinkovitosti leta na ruti za dejansko trajektorijo. V skladu s tem so bili predlagani cilji iz osnutka avstrijskega načrta izvedbe primerjani z ustreznimi referenčnimi vrednostmi za horizontalno učinkovitost leta na ruti, določenimi v načrtu za izboljšanje evropskega omrežja rut (ERNIP), razpoložljivem ob sprejemanju revidiranih vseevropskih ciljev uspešnosti za tretje referenčno obdobje, tj. 2. junija 2021. Navedena ocena je bila izvedena ob upoštevanju lokalnih okoliščin in dopolnjena s pregledom ukrepov, načrtovanih za doseganje ciljev glede okolja iz točke 2.1(a) Priloge IV k Izvedbeni uredbi (EU) 2019/317.
                  
               
                     (15)
                  
                  
                     Za koledarsko leto 2020 vseevropski cilj uspešnosti za tretje referenčno obdobje na ključnem področju uspešnosti glede okolja, ki je bil prvotno določen v Izvedbenem sklepu (EU) 2019/903, ni bil revidiran z Izvedbenim sklepom (EU) 2021/891, saj se je obdobje za uporabo navedenega cilja izteklo in je njegovo izvajanje tako postalo dokončno, brez možnosti retroaktivne prilagoditve. Zato države članice niso bile naprošene, da v osnutkih načrtov izvedbe, predloženih do 1. oktobra 2021, revidirajo svoje lokalne cilje uspešnosti za koledarsko leto 2020 na ključnem področju uspešnosti glede okolja. Zato bi morala biti skladnost lokalnih ciljev uspešnosti glede okolja z ustreznimi vseevropskimi cilji uspešnosti ocenjena za koledarska leta 2021, 2022, 2023 in 2024.
                  
               
                     (16)
                  
                  
                     Osnutki ciljev uspešnosti na ključnem področju uspešnosti glede okolja, ki jih je predlagala Avstrija, in ustrezne nacionalne referenčne vrednosti za tretje referenčno obdobje iz ERNIP, izražene kot povprečna horizontalna učinkovitost leta na ruti za dejansko trajektorijo, so:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Osnutki avstrijskih ciljev glede okolja na rutah
                                    , izraženi kot povprečna horizontalna učinkovitost leta na ruti za dejansko trajektorijo
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                           
                                 Referenčne vrednosti za Avstrijo
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                           
               
                     (17)
                  
                  
                     Komisija ugotavlja, da so osnutki ciljev glede okolja, ki jih je predlagala Portugalska, enaki ustreznim nacionalnim referenčnim vrednostim za vsako koledarsko leto od leta 2021 do leta 2024.
                  
               
                     (18)
                  
                  
                     V zvezi s točko 2.1(a) Priloge IV k Izvedbeni uredbi (EU) 2019/317 Komisija ugotavlja, da je Avstrija v osnutku načrta izvedbe predstavila ukrepe za doseganje lokalnih ciljev glede okolja, ki vključujejo sodelovanje Avstrije pri projektu South East Common Sky Initiative Free Route Airspace (SECSI FRA), dejavnosti čezmejnega sodelovanja ter izvajanje lokalnih in podregionalnih sistemov za podporo upravljanju zračnega prostora za izboljšanje civilno-vojaškega usklajevanja.
                  
               
                     (19)
                  
                  
                     Na podlagi ugotovitev iz uvodnih izjav (17) in (18) bi bilo treba osnutke ciljev, vključene v osnutek avstrijskega načrta izvedbe, oceniti kot skladne z vseevropskimi cilji uspešnosti na ključnem področju uspešnosti glede okolja.
                  
               
            Ocena osnutkov ciljev uspešnosti na ključnem področju uspešnosti glede zmogljivosti
         
         
                     (20)
                  
                  
                     Kar zadeva ključno področje uspešnosti glede zmogljivosti, je bila na podlagi merila iz točke 1.3 Priloge IV k Izvedbeni uredbi (EU) 2019/317 ocenjena skladnost ciljev, ki jih je predložila Avstrija glede povprečne zamude pri upravljanju pretoka zračnega prometa na ruti na let. V skladu s tem so bili predlagani cilji iz osnutka avstrijskega načrta izvedbe primerjani z ustreznimi referenčnimi vrednostmi, določenimi v načrtu delovanja omrežja, razpoložljivem ob sprejemanju revidiranih vseevropskih ciljev uspešnosti za tretje referenčno obdobje, tj. 2. junija 2021. Navedena ocena je bila izvedena ob upoštevanju lokalnih okoliščin in dopolnjena s pregledom ukrepov, načrtovanih za doseganje ciljev glede zmogljivosti iz točke 2.1(a) Priloge IV k Izvedbeni uredbi (EU) 2019/317.
                  
               
                     (21)
                  
                  
                     Za koledarsko leto 2020 vseevropski cilj uspešnosti za tretje referenčno obdobje na ključnem področju uspešnosti glede zmogljivosti, ki je bil prvotno določen v Izvedbenem sklepu (EU) 2019/903, ni bil revidiran z Izvedbenim sklepom (EU) 2021/891, saj se je obdobje za uporabo navedenega cilja izteklo in je njegovo izvajanje tako postalo dokončno, brez možnosti retroaktivne prilagoditve. Zato države članice niso bile naprošene, da v osnutkih načrtov izvedbe, predloženih do 1. oktobra 2021, revidirajo svoje lokalne cilje uspešnosti za koledarsko leto 2020 na ključnem področju uspešnosti glede zmogljivosti. Zato bi morala biti skladnost lokalnih ciljev uspešnosti glede zmogljivosti z ustreznimi vseevropskimi cilji uspešnosti ocenjena za koledarska leta 2021, 2022, 2023 in 2024.
                  
               
                     (22)
                  
                  
                     Osnutki ciljev glede zmogljivosti na ruti, ki jih je Avstrija predlagala za tretje referenčno obdobje, izraženi v minutah zamude pri upravljanju pretoka zračnega prometa na let, ter ustrezne referenčne vrednosti iz načrta delovanja omrežja so:
                     
                                  
                              
                              
                                 
                                    2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Osnutki avstrijskih ciljev glede zmogljivosti na ruti
                                     v minutah zamude pri upravljanju pretoka zračnega prometa na let
                              
                              
                                 
                                    0,10 
                                 
                              
                              
                                 
                                    0,17 
                                 
                              
                              
                                 
                                    0,17 
                                 
                              
                              
                                 
                                    0,16 
                                 
                              
                           
                                 Referenčne vrednosti za Avstrijo
                              
                              
                                 0,10 
                              
                              
                                 0,17 
                              
                              
                                 0,17 
                              
                              
                                 0,16 
                              
                           
               
                     (23)
                  
                  
                     Komisija ugotavlja, da so osnutki ciljev glede zmogljivosti, ki jih je predlagala Avstrija, enaki ustreznim nacionalnim referenčnim vrednostim za vsako koledarsko leto od leta 2021 do leta 2024.
                  
               
                     (24)
                  
                  
                     V zvezi s točko 2.1(a) Priloge IV k Izvedbeni uredbi (EU) 2019/317 Komisija ugotavlja, da je Avstrija v osnutku načrta izvedbe predstavila več ukrepov za doseganje lokalnih ciljev glede zmogljivosti na ruti. Navedeni ukrepi vključujejo stalno zaposlovanje in usposabljanje kontrolorjev zračnega prometa, prožne in centralizirane sisteme razporeda dela, stalno izboljševanje dejavnosti upravljanja pretoka zračnega prometa in čezmejno sodelovanje s sosednjimi državami.
                  
               
                     (25)
                  
                  
                     Na podlagi ugotovitev iz uvodnih izjav (23) in (24) bi bilo treba osnutke ciljev, vključene v osnutek avstrijskega načrta izvedbe, oceniti kot skladne z vseevropskimi cilji uspešnosti na ključnem področju uspešnosti glede zmogljivosti.
                  
               
            Pregled osnutkov ciljev glede zmogljivosti za navigacijske službe zračnega prometa na terminalih
         
         
                     (26)
                  
                  
                     V zvezi z letališči, ki spadajo na področje uporabe Izvedbene uredbe (EU) 2019/317 iz člena 1(3) in (4) navedene uredbe, je Komisija dopolnila svojo oceno osnutkov ciljev glede zmogljivosti na ruti s pregledom osnutkov ciljev glede zmogljivosti za navigacijske službe zračnega prometa na terminalih v skladu s točko 2.1(b) Priloge IV k Izvedbeni uredbi (EU) 2019/317. Ugotovljeno je bilo, da navedeni osnutki ciljev vzbujajo pomisleke v zvezi z Avstrijo.
                  
               
                     (27)
                  
                  
                     Prvič, Komisija je ugotovila, da so predlagani cilji za tretje referenčno obdobje za povprečno zamudo pri upravljanju pretoka zračnega prometa pri prihodu, določeni na 0,87 minute, 0,84 minute in 0,82 minute na let za koledarsko leto 2022, 2023 oziroma 2024, višji od dosežene uspešnosti glede zamude pri upravljanju pretoka zračnega prometa v drugem referenčnem obdobju, ki sega od 0,49 do 0,81 minute na let.
                  
               
                     (28)
                  
                  
                     Drugič, Komisija je pri primerjavi osnutkov nacionalnih ciljev glede povprečne zamude pri upravljanju pretoka zračnega prometa pri prihodu z uspešnostjo podobnih letališč v drugem referenčnem obdobju, ki jo je opravila na ravni letališč, ugotovila, da bodo letališča na Dunaju, v Innsbrucku in Salzburgu predvidoma imela večje zamude pri upravljanju pretoka zračnega prometa od zamud, napovedanih za podobna letališča.
                  
               
                     (29)
                  
                  
                     Zato Komisija meni, da bi morala Avstrija v zvezi s sprejetjem končnega načrta izvedbe v skladu s členom 16, točka (a), Izvedbene uredbe (EU) 2019/317 dodatno utemeljiti cilje glede zmogljivosti na terminalih za tretje referenčno obdobje ob upoštevanju ugotovitev iz uvodnih izjav (27) in (28) ali navedene cilje revidirati navzdol.
                  
               
            Ocena osnutkov ciljev uspešnosti na ključnem področju uspešnosti glede stroškovne učinkovitosti
         
         
                     (30)
                  
                  
                     Kar zadeva ključno področje uspešnosti glede stroškovne učinkovitosti, je bila na podlagi meril iz točk 1.4(a), (b) in (c) Priloge IV k Izvedbeni uredbi (EU) 2019/317 ocenjena skladnost ciljev, ki jih je predložila Avstrija glede ugotovljenih stroškov na enoto za navigacijske službe zračnega prometa na ruti. Ta merila vključujejo trend ugotovljenih stroškov na enoto v tretjem referenčnem obdobju, dolgoročni trend ugotovljenih stroškov na enoto v drugem in tretjem referenčnem obdobju (2015–2024) ter izhodiščno vrednost za ugotovljene stroške na enoto na ravni območja zaračunavanja v primerjavi s povprečno vrednostjo območij zaračunavanja, kjer imajo izvajalci navigacijskih služb zračnega prometa podobno delovno in gospodarsko okolje.
                  
               
                     (31)
                  
                  
                     Ocena ciljev glede stroškovne učinkovitosti na ruti je bila izvedena ob upoštevanju lokalnih okoliščin. Dopolnjena je bila s pregledom ključnih dejavnikov in parametrov, na katerih temeljijo navedeni cilji, kot je določeno v točki 2.1(d) Priloge IV k Izvedbeni uredbi (EU) 2019/317.
                  
               
                     (32)
                  
                  
                     Osnutki ciljev glede stroškovne učinkovitosti na ruti, ki jih je Avstrija predlagala za tretje referenčno obdobje, so:
                     
                                 
                                    Avstrijsko območje zaračunavanja na ruti
                                    
                                 
                              
                              
                                 
                                    Izhodiščna vrednost za leto 2014
                                 
                              
                              
                                 
                                    Izhodiščna vrednost za leto 2019
                                 
                              
                              
                                 
                                    2020–2021
                                 
                              
                              
                                 
                                    2022
                                 
                              
                              
                                 
                                    2023
                                 
                              
                              
                                 
                                    2024
                                 
                              
                           
                                 
                                    Osnutki ciljev glede stroškovne učinkovitosti na ruti
                                    , izraženi kot ugotovljeni stroški na enoto na ruti (v realnih cenah iz leta 2017)
                              
                              
                                 
                                    69,54  EUR
                                 
                              
                              
                                 
                                    63,19  EUR
                                 
                              
                              
                                 
                                    109,28  EUR
                                 
                              
                              
                                 
                                    62,09  EUR
                                 
                              
                              
                                 
                                    54,65  EUR
                                 
                              
                              
                                 
                                    50,07  EUR
                                 
                              
                           
               
                     (33)
                  
                  
                     V zvezi z merilom iz točke 1.4(a) Priloge IV k Izvedbeni uredbi (EU) 2019/317 Komisija ugotavlja, da avstrijski trend ugotovljenih stroškov na enoto na ruti na ravni območja zaračunavanja v tretjem referenčnem obdobju znaša –5,7 %, kar je bolje od trenda na ravni Unije, ki v istem obdobju znaša +1,0 %.
                  
               
                     (34)
                  
                  
                     V zvezi z merilom iz točke 1.4(b) Priloge IV k Izvedbeni uredbi (EU) 2019/317 Komisija ugotavlja, da avstrijski dolgoročni trend ugotovljenih stroškov na enoto na ruti na ravni območja zaračunavanja v drugem in tretjem referenčnem obdobju znaša –3,6 %, kar je bolje od dolgoročnega trenda na ravni Unije, ki v istem obdobju znaša –1,3 %.
                  
               
                     (35)
                  
                  
                     V zvezi z merilom iz točke 1.4(c) Priloge IV k Izvedbeni uredbi (EU) 2019/317 Komisija ugotavlja, da avstrijska izhodiščna vrednost ugotovljenih stroškov na enoto znaša 63,19 EUR v realnih cenah iz leta 2017 (v nadaljnjem besedilu: EUR2017) in je za 21,3 % nižja od povprečne izhodiščne vrednosti 80,26 EUR v EUR2017 zadevne primerjalne skupine. Komisija ugotavlja, da so ugotovljeni stroški na enoto na ruti za Avstrijo še naprej precej nižji od povprečja primerjalne skupine v celotnem tretjem referenčnem obdobju, pri čemer razlika znaša –42,6 % za leto 2024.
                  
               
                     (36)
                  
                  
                     Na podlagi ugotovitev iz uvodnih izjav (33) do (35) bi bilo treba osnutke ciljev, vključene v osnutek avstrijskega načrta izvedbe, oceniti kot skladne z vseevropskimi cilji uspešnosti na ključnem področju uspešnosti glede stroškovne učinkovitosti.
                  
               
            Pregled osnutkov ciljev glede stroškovne učinkovitosti za navigacijske službe zračnega prometa na terminalih
         
         
                     (37)
                  
                  
                     V zvezi z letališči, ki spadajo na področje uporabe Izvedbene uredbe (EU) 2019/317 iz člena 1(3) in (4) navedene uredbe, je Komisija dopolnila svojo oceno osnutkov ciljev glede stroškovne učinkovitosti na ruti s pregledom osnutkov ciljev glede stroškovne učinkovitosti za navigacijske službe zračnega prometa na terminalih v skladu s točko 2.1(c) Priloge IV k Izvedbeni uredbi (EU) 2019/317. Ugotovljeno je bilo, da navedeni osnutki ciljev vzbujajo pomisleke v zvezi z Avstrijo.
                  
               
                     (38)
                  
                  
                     Komisija pri primerjavi ugotovljenih stroškov na enoto na terminalih z uspešnostjo podobnih letališč za tretje referenčno obdobje ugotavlja, da so ocenjeni ugotovljeni stroški na enoto za letališče na Dunaju, ki je glavno letališče, znatno višji od mediane ugotovljenih stroškov na enoto ustreznih letališč.
                  
               
                     (39)
                  
                  
                     Zato Komisija meni, da bi morala Avstrija v zvezi s sprejetjem končnega načrta izvedbe v skladu s členom 16, točka (a), Izvedbene uredbe (EU) 2019/317 dodatno utemeljiti cilje glede stroškovne učinkovitosti na terminalih za tretje referenčno obdobje ob upoštevanju ugotovitev iz uvodne izjave (38) ali navedene cilje revidirati navzdol.
                  
               
            Pregled sistemov spodbud iz člena 11 Izvedbene uredbe (EU) 2019/317, ki dopolnjuje oceno osnutkov ciljev glede zmogljivosti, ki jo opravi Komisija
         
         
                     (40)
                  
                  
                     V skladu s točko 2.1(f) Priloge IV k Izvedbeni uredbi (EU) 2019/317 je Komisija v zvezi z osnutki ciljev glede zmogljivosti svojo oceno dopolnila s pregledom osnutkov sistemov spodbud iz člena 11 Izvedbene uredbe (EU) 2019/317. Komisija je v zvezi s tem proučila, ali osnutki sistemov spodbud izpolnjujejo vsebinske zahteve iz člena 11(1) in (3) Izvedbene uredbe (EU) 2019/317. Ugotovljeno je bilo, da osnutki sistemov spodbud iz osnutka avstrijskega načrta izvedbe vzbujajo pomisleke.
                  
               
                     (41)
                  
                  
                     Komisija ugotavlja, da sistem spodbud za zmogljivost na rutah in sistem spodbud za zmogljivost na terminalih, predlagana v osnutku avstrijskega načrta izvedbe, zajemata največjo finančno neugodnost v višini 0,50 % ugotovljenih stroškov in največjo finančno prednost v višini 0,50 % ugotovljenih stroškov.
                  
               
                     (42)
                  
                  
                     Na podlagi strokovnega mnenja, ki ga je v zvezi s temi sistemi spodbud zagotovil organ za oceno uspešnosti, Komisija močno dvomi, da bi predlagane največje finančne neugodnosti, ki znašajo 0,50 % ugotovljenih stroškov, kakor koli bistveno vplivale na tvegane prihodke, kot se zahteva v skladu s členom 11(3), točka (a), Izvedbene uredbe (EU) 2019/317.
                  
               
                     (43)
                  
                  
                     Zato bi morala Avstrija v povezavi s sprejetjem končnega načrta izvedbe v skladu s členom 16, točka (a), Izvedbene uredbe (EU) 2019/317 revidirati svoje sisteme spodbud za doseganje ciljev glede zmogljivosti na ruti in na terminalih, tako da bi bili največji finančni neugodnosti, ki izhajata iz navedenih sistemov spodbud, določeni na ravni, ki bistveno vpliva na tvegane prihodke, kot se to izrecno zahteva v skladu s členom 11(3), točka (a), Izvedbene uredbe (EU) 2019/317, kar bi po mnenju Komisije moralo privesti do največje finančne neugodnosti, ki je enaka ali višja od 1 % ugotovljenih stroškov.
                  
               
            SKLEPNE UGOTOVITVE
         
         
                     (44)
                  
                  
                     Komisija je na podlagi ocene iz uvodnih izjav (10) do (43) ugotovila, da so cilji uspešnosti iz osnutka načrta izvedbe, ki ga je predložila Avstrija, skladni z vseevropskimi cilji uspešnosti.
                  
               
                     (45)
                  
                  
                     Komisija ugotavlja, da so nekatere države članice izrazile namero, da bodo v svoje stroškovne osnove za tretje referenčno obdobje vključile stroškovne postavke v zvezi z odkrivanjem brezpilotnih zrakoplovov na letališčih. Na podlagi elementov iz osnutkov načrtov izvedbe ni bilo mogoče natančno določiti, v kolikšni meri so države članice take ugotovljene stroške vključile v svoje stroškovne osnove za tretje referenčno obdobje, in če so bili taki stroški vključeni, v kolikšni meri so nastali v zvezi z izvajanjem navigacijskih služb zračnega prometa in bi se zato lahko šteli za upravičene v okviru načrta izvedbe in ureditve pristojbin. Službe Komisije so vsem državam članicam poslale ad hoc zahtevo po informacijah, da bi zbrale ustrezne informacije, in bodo v okviru preverjanja skladnosti cen na enoto nadalje proučile sporočene stroške odkrivanja brezpilotnih zrakoplovov na letališčih. Ta sklep ne posega v ugotovitve in sklepe Komisije o temi stroškov odkrivanja brezpilotnih zrakoplovov.
                  
               
                     (46)
                  
                  
                     V odziv na vojaško agresijo Rusije proti Ukrajini, ki se je začela 24. februarja 2022, je Unija sprejela omejevalne ukrepe, s katerimi je ruskim letalskim prevoznikom, zrakoplovom, registriranim v Rusiji, ter zrakoplovom, ki niso registrirani v Rusiji in so v lasti ali zakupu ali pod drugim nadzorom katere koli ruske fizične ali pravne osebe, subjekta ali organa, prepovedala pristanek na ozemlju Unije, vzletanje z njega ali prelete čezenj. Zaradi teh ukrepov se je zračni promet v zračnem prostoru nad ozemljem Unije zmanjšal. Vendar učinek na ravni Unije ne bi smel biti primerljiv z zmanjšanjem zračnega prometa zaradi izbruha pandemije COVID-19 marca 2020. Zato je primerno ohraniti obstoječe ukrepe in postopke za izvajanje načrta izvedbe in ureditve pristojbin v tretjem referenčnem obdobju –
                  
               SPREJELA NASLEDNJI SKLEP:
         
            Člen 1
            Cilji uspešnosti iz osnutka načrta izvedbe, ki ga je predložila Avstrija v skladu z Uredbo (ES) št. 549/2004, navedeni v Prilogi k temu sklepu, so skladni z vseevropskimi cilji uspešnosti za tretje referenčno obdobje iz Izvedbenega sklepa (EU) 2021/891.
         
         
            Člen 2
            Ta sklep je naslovljen na Republiko Avstrijo.
         
         
            V Bruslju, 13. aprila 2022
            
               
                  Za Komisijo
               
               Adina VĂLEAN
               
                  članica Komisije
               
            
         
         
            (1)  UL L 96, 31.3.2004, str. 1.
         
            (2)  Izvedbena uredba Komisije (EU) 2019/317 z dne 11. februarja 2019 o določitvi načrta izvedbe in ureditve pristojbin na enotnem evropskem nebu ter razveljavitvi izvedbenih uredb (EU) št. 390/2013 in (EU) št. 391/2013 (UL L 56, 25.2.2019, str. 1).
         
            (3)  Izvedbeni sklep Komisije (EU) 2019/903 z dne 29. maja 2019 o določitvi vseevropskih ciljev uspešnosti za omrežje za upravljanje zračnega prometa za tretje referenčno obdobje, ki se začne 1. januarja 2020 in konča 31. decembra 2024 (UL L 144, 3.6.2019, str. 49).
         
            (4)  Izvedbena uredba Komisije (EU) 2020/1627 z dne 3. novembra 2020 o izrednih ukrepih za tretje referenčno obdobje (2020–2024) načrta izvedbe in ureditve pristojbin na enotnem evropskem nebu zaradi pandemije COVID-19 (UL L 366, 4.11.2020, str. 7).
         
            (5)  Izvedbeni sklep Komisije (EU) 2021/891 z dne 2. junija 2021 o določitvi revidiranih vseevropskih ciljev uspešnosti za omrežje za upravljanje zračnega prometa za tretje referenčno obdobje (2020–2024) in razveljavitvi Izvedbenega sklepa (EU) 2019/903 (UL L 195, 3.6.2021, str. 3).
      
      
         
            PRILOGA
            Cilji uspešnosti, vključeni v osnutek načrta izvedbe, ki ga je Avstrija predložila v skladu z Uredbo (ES) št. 549/2004, v zvezi s katerimi je bilo ugotovljeno, da so skladni z vseevropskimi cilji uspešnosti za tretje referenčno obdobje
            
               KLJUČNO PODROČJE USPEŠNOSTI GLEDE VARNOSTI
            
            
               Učinkovitost upravljanja varnosti
            
            
                        
                           Avstrija
                        
                     
                     
                        
                           Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D
                        
                     
                  
                        
                           Zadevni izvajalec navigacijskih služb zračnega prometa
                        
                     
                     
                        
                           Cilj upravljanja varnosti
                        
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        Austro Control
                     
                     
                        Varnostna politika in cilji
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Obvladovanje varnostnega tveganja
                     
                     
                        C
                     
                     
                        C
                     
                     
                        C
                     
                     
                        
                           D
                        
                     
                  
                        Zagotavljanje varnosti
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Spodbujanje varnosti
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Kultura varnosti
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
               KLJUČNO PODROČJE USPEŠNOSTI GLEDE OKOLJA
            
            
               Povprečna horizontalna učinkovitost leta na ruti za dejansko trajektorijo
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Osnutki avstrijskih ciljev glede okolja na rutah
                           , izraženi kot povprečna horizontalna učinkovitost leta na ruti za dejansko trajektorijo
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                  
                        Referenčne vrednosti za Avstrijo
                     
                     
                        1,96  %
                     
                     
                        1,96  %
                     
                     
                        1,96  %
                     
                     
                        1,96  %
                     
                  
               KLJUČNO PODROČJE USPEŠNOSTI GLEDE ZMOGLJIVOSTI
            
            
               Povprečne minute zamude pri upravljanju pretoka zračnega prometa na let na ruti
               
            
            
                         
                     
                     
                        
                           2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Osnutki avstrijskih ciljev glede zmogljivosti na ruti
                            v minutah zamude pri upravljanju pretoka zračnega prometa na let
                     
                     
                        
                           0,10 
                        
                     
                     
                        
                           0,17 
                        
                     
                     
                        
                           0,17 
                        
                     
                     
                        
                           0,16 
                        
                     
                  
                        Referenčne vrednosti za Avstrijo
                     
                     
                        0,10 
                     
                     
                        0,17 
                     
                     
                        0,17 
                     
                     
                        0,16 
                     
                  
               KLJUČNO PODROČJE USPEŠNOSTI GLEDE STROŠKOVNE UČINKOVITOSTI
            
            
               Ugotovljeni stroški na enoto na ruti za navigacijske službe zračnega prometa
            
            
                        
                           Avstrijsko območje zaračunavanja na ruti
                           
                        
                     
                     
                        
                           Izhodiščna vrednost za leto 2014
                        
                     
                     
                        
                           Izhodiščna vrednost za leto 2019
                        
                     
                     
                        
                           2020–2021
                        
                     
                     
                        
                           2022
                        
                     
                     
                        
                           2023
                        
                     
                     
                        
                           2024
                        
                     
                  
                        
                           Osnutki ciljev glede stroškovne učinkovitosti na ruti
                           , izraženi kot ugotovljeni stroški na enoto na ruti (v realnih cenah iz leta 2017)
                     
                     
                        
                           69,54  EUR
                        
                     
                     
                        
                           63,19  EUR
                        
                     
                     
                        
                           109,28  EUR
                        
                     
                     
                        
                           62,09  EUR
                        
                     
                     
                        
                           54,65  EUR
                        
                     
                     
                        
                           50,07  EUR